গত শুক্রবার আমার মেয়ের আকিকার  অনুষ্ঠান ছিলো। স্থানীয় মানুষজনকে দাওয়াত না করায় মহল্লার মাইক্রোবাস চালক গোলাম মোস্তফা মাতাল অবস্থায় বাসায় ঢুকে আমার উপর হামলা চালায়। এর প্রতিবাদ করায় পরে তারা আমাদের জেএমবির সদস্য বলে চিৎকার চেচামেচি করে পুলিশ ডেকে ধরিয়ে দেয়। পুলিশ সূত্রে জানা যায়, আটক করার সময় ওই বাড়ি থেকে কোন অস্ত্র বা নিষিদ্ধ রাজনৈতিক দলের জিনিসপত্র পাওয়া যায়নি তবে রিয়াদুল জান্নাত, হায়াতুস সাহাবাহ, মুক্তি পথের দিশা ও আহছানুল মুযাকারাহ প্রথম ও দ্বিতীয় খন্ড নামে ৫টি হাদিস বই পাওয়া গেছে। প্রাথমিক জিজ্ঞাসাবাদে আটককৃতরা নিজেদের কালেমা জামাতের  সদস্য বলে স্বীকার করেছে।